**Nr. 13822/09.09.2020**

**Comunicat de presă**

La nivelul Inspectoratului Teritorial de Muncă Mureş, în cursul lunii august 2020, au fost efectuate 42 de acţiuni de control în domeniul **relaţiilor de muncă**.

Aspectele vizate de către inspectorii de muncă au fost respectarea legislaţiei muncii în vigoare, respectiv identificarea muncii nedeclarate şi fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate **26** persoane care prestau activitate fără a avea încheiat contract individual de muncă, anterior începerii activităţii şi **18** persoane care prestau muncă nedeclarată. S-au aplicat sancţiuni contravenţionale pentru 37 agenţi economici, din care 14 agenţi economici au fost sancţionaţi pentru muncă nedeclarată. Cu ocazia acestor verificări inspectorii de muncă au aplicat 65 de sancţiuni contravenţionale, din care 30 avertismente şi 35 amenzi în cuantum de 708300 lei şi s-au dispus 174 măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau muncă nedeclarată sunt:

* lucrări de construcţii, restaurante, baruri, comerţ, transporturi rutiere de mărfuri, transporturi cu taxiuri, activităţi de organizare a expoziţiilor.

În domeniul securităţii şi sănătăţii în muncă au fost efectuate 39 de acţiuni de control şi au fost aplicate 9 amenzi în valoare de 66.000 lei şi 17 avertismente.

Au fost comunicate 23 de evenimente .

În zilele de sâmbătă şi duminică s-au desfăşurat 13 acţiuni de control, alături de lucrători din cadrul IPJ Mureş.

**Jrs. Eva MAN**

**Inspector şef**

 **Inspectoratul Teritorial de Muncă Mureş**